Správa zo zahraničnej pracovnej cesty

# Účastníci ZPC

**Meno a priezvisko:** **PaedDr. Žaneta Csáderová, PhD.**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** riaditeľka

**Znalosť jazykov:** anglicky, rusky

**Meno a priezvisko:** **Ing. Tomáš Pagáč, PhD.**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** vedúci oddelenia testovania a prevencie

**Znalosť jazykov:** anglicky, francúzsky

# Zahraničná pracovná cesta

**Štát:** Chorvátsko

**Mesto:** Záhreb

**Dátum:**  16-18. 1. 2023

**Prijímajúca organizácia:** Antidopingová agentúra Chorvátsko

**Účel cesty:** Účasť na pracovnom stretnutí.

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum/čas:** 16-18. január 2023

**Navštívená organizácia:** Antidopingová agentúra Chorvátsko

# Stručný priebeh rokovaní

Svetová antidopingová agentúra (WADA) podpísala Memorandum o porozumení so Stredoeurópskou antidopingovou organizáciou (CEADO), ktorej členom je aj Antidopingová agentúra SR. Spolupráca sa týka špecifických aktivít rozvoja antidopingového programu, ktorý zahŕňa Projekt Východoeurópskej regionálnej antidopingovej organizácie (EERADO). Pracovné stretnutie s Národnou antidopingovou agentúrou Moldavsko prebehlo v dňoch 16.-18. 1. 2023 v Záhrebe za účasti Romana Latinovica (Antidopingová agenútra Chorvátsko) a Michaela Cepica (Antidopingová agentúra Rakúsko).

Hlavným cieľom pracovného stretnutia bolo prediskutovať výsledky „Corrective Action Plan“, ktorý vypracovala Svetová antidopingová agentúra na základe dotazníka „Code Compliance Questionnaire“.

Pracovné stretnutie bolo zamerané predovšetkým na vyriešenie kritických bodov, ktoré Antidopingová agentúra Moldavsko musí splniť, aby bola v súlade so Svetovým antidopingovým kódexom.

Kritické oblasti, ktoré musia byť vyriešené do 17.3.2023:

* Legislatívna úprava antidopingej regulácie
* Posúdenie rizika športov
* Vypracovanie distribučného plánu testovania 2023
* Zriadenie komisie pre porušenia antidopingových pravidiel

# Odporúčané závery

Pracovná skupina vypracovala hodnotiacu správu, v ktorej odporúčajú možnosti, ako čo najefektívnejšie vypracovať posúdenie rizík športovy a následne implementovať distribučný plán testovania 2023.

Zástupcovia zúčastnených strán sa dohodli na časovom rámci hodnotenia jednotlivých kritických bodov s pravidelnými online stretnutiami.

# Prehľad prinesenej dokumentácie a miesto jej uloženia

-

# Osobitne vyhodnotený očakávaný prínos ZPC

Zahraničná prácovná cesta sa uskutočnila ako súčasť medzinárodného projektu spolupráce a mentoringu pod záštitou Svetovej antidopingovej agentúry. Antidopignová agentúra SR vníma túto skutočnosť za veľký krok vpred, pretože môže svojimi skúsenosťami pomôcť etablovať efektívny antidopingový program založený na dobre nastavených procesoch.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracovali:** Ing. Tomáš Pagáč, PhD.

PaedDr. Žaneta Csáderová, PhD.

Riaditeľka SADA

**Správu schválil:** Mgr. Ján Horecký

Minister školstva